Branko Đurić Đuro posjetio Kantonalnu bolnicu Zenica

Zenica Summer Fest 2019. nastavlja svoj program, a u okviru trećeg dana ZSF-a, u goste nam je došao neponovljivi Branko Đurić Đuro i Bombaj štampa, koji su sinoć nastupiti pred zeničkom publikom u 21:00 sat, na Trgu Alije Izetbegovića.

Đuro je ranije doputovao u Zenicu, te zajedno sa upravom Radio – televizije Zenica, posjetio Kantonalnu bolnicu Zenica, družio se sa najmlađim pacijentima na dječijem odjelu KBZ, i podijelio prigodne poklone.

Ideja i realizacija ove posjete je u režiji organizatora Zenica Summer Festa, RTV Zenica, koja nastavlja sa dobrim i pozitivnim pričama, a ne sumnjamo da će se tako i nastaviti, jer RTV Zenica uvijek misli i na one, kojima je pažnja i pomoć prijeko potrebna.